Yılmaz Vural

Yılmaz Vural(; ) — Türkiyəli baş məşqçi.

 Futbolçu karyerası 
1970-1974-cü illər ərzində həvəskar futbolçu olan Yılmaz Vural, 1974-1975-ci illər mövsümündə "Sivasspor"da peşəkar karyerasına başlamışdır. Daha sonra isə, Türkiyə 3-cü liqasında çıxış edən "Təkirdağspor" və "Hacəttəpə"də forma geyinmişdir. 1978-1979-cu illər mövsümünün sonunda Türkiyə 3-cü liqasında çıxış edən "Ankara Dəmirspor" komandasında peşəkar karyerasını bitirərək məşqçiliyə başlamışdır.

 Məşqçilik karyerası 
Hal-hazırda Türk futboluna baş məşqçi kimi xidmət edir. Okan Universitetində futbol dərsləri tədris etməkdədirYılmaz Vural, Okan Üniversitesi'nde. 20 fevral 2014-cü ildə Türkiyə 2-ci liqasının qırmızı qrupunda mübarizə aparan "Bayrampaşa" klubunu satın almaq istədiyini açıqlamışdır
.
 Antalyaspor 
2005-2006-cı illər mövsümündə ikinci dəfə "Antalyaspor"un baş məşqçilik postuna gətirildi. 2-ci liqa komandasında ilk üç matçından qalib ayrılmışdır. Mövsümün gedişatında 5 matçlıq qalibiyyət seriyası əldə etməyi bacarmışdır. Lider "Bursaspor"un ardından ikincilik uğrunda "Altay" ilə mübarizədən qalib ayrılaraq Türkiyə Super Liqasına birbaşa vəsiqə qazandı. 2006-2007-ci illər mövsümündə 8 qələbə və 15 heç-heçə əldə etdi. Bu qalibiyyətlərdən dördünü üst-üstə almışdır. "Fənərbağça" da daxil olmaqla 4 rəqibini də 1-0 hesabı ilə məğlub etməyi bacarmışdılar. 26-cı tur etibarı ilə 9-cu pillədə qərarlaşan komanda, bu turdan sonra qələbə qazana bilmədi. Son tura isə liqada qalmaq uğrunda mübarizə aparan komandalardan olan "Çaykur Rizəspor" ilə eyni xalda girsə də, "Gənclərbirliyi"nə 3-1 hesabı ilə məğlub olaraq aşağı liqaya düşdülər. Mövsümün sonunda isə komanda ilə yolları ayrıldı.

 Konyaspor 
15 fevral 2011-ci ildə yenidən "Konyaspor"un baş məşqçisi təyin olundu. Komanda 21-ci tur etibarı ilə 17-ci pillədə yer alırdı. İkinci "Konyaspor" karyerasına "İstanbul Başakşəhər" ilə heç-heçə edərək başlasa da, tək qələbəsini 17 aprel 2011-ci ildə "Kayserispor"u 3-1 hesabı ilə məğlub edərək əldə etmişdir. 31-ci turda "Kasımpaşa" ilə 2-2 heç-heçə edərək rəsmi olaraq aşağı liqaya düşməsi təsdiq olundu. Həmin mövsümün əvvəlində "Kasımpaşa"da məşqçilik edən Yılmaz Vuralın çalışdırdığı hər iki komanda aşağı liqaya düşmüşdür.

 Ankaragücü 
15 fevral 2005-ci ildə 14-cü pillədə olan "Ankaragücü"nün məşqçisi təyin olundu. İlk beş turda 2 qələbə, 2 məğlubiyyət və 1 heç-heçə əldə etsə də, sonrakı dörd turda məğlub olduğundan klubdan qovulmuşdur. Komanda isə mövsümü 13-cü sırada bitirərək liqada qalmağı bacardı.

 Manisaspor 
18 yanvar 2008-ci ildə aşağı liqaya düşmə xəttinin 1 pillə yuxarısında, 15-ci sırada olan "Manisaspor"un məşqçisi vəzifəsini icra etməyə başlamışdır. İkinci matçında 3-2 hesabı ilə qalib ayrıldığı "Dənizlispor" qarşılaşmasından başqa qələbə əldə edə bilməmiş, kubokda isə "Adana Dəmirspor"a məğlub olaraq mübarizəni dayandırmışdır. 7 matç sonra vəzifəsindən ayrılmışdır. "Manisaspor", Yılmaz Vural ilə 17-ci sıraya geriləmiş və mövsümün sonunda aşağı liqaya düşmüşdür.

 Kocaəlispor 
27 sentyabr 2008-ci ildə ilk beş turda yalnızca bir heç-heçə əldə edərək liqanın son sırasında yer alan "Kocaəlispor"un məşqçisi vəzifəsinə gətirildi. O da ilk beş matçda yalnızca bir heç-heçə əldə etsə də, 15 noyabr 2008-ci ildə "Dənizlispor"u son dəqiqədə vurulan qol ilə məğlub edərək ilk qələbəsini əldə etmiş oldu. Ümumilikdə 11 turda komandanı çalışdıran Yılmaz Vural yalnızca 2 qələbə alaraq komandanı sonuncu pillədən azad edə bilməmiş və vəzifəsindən azad edilmişdir. "Kocaəlispor" isə mövsümün sonunda liqanı tərk etmişdir

 Kasımpaşa 
3 sentyabr 2009-cu ildə ilk 4 turda məğlub olan və liqanın son pilləsində olan "Kasımpaşa"nın məşqçisi təyin olunmuşdur. Gəldikdən 4 tur sonra ilk qələbəsini əldə etmişdir. Mövsümün gedişatında öz meydanında "Trabzonspor"u və "Şükrü Saracoğlu Stadionu"nda "Fənərbağça"nı məğlub edərək diqqətləri çəkmişdir. Türkiyə Kubokunda isə "Beşiktaş"ı "İnonü Stadionu"nda 3-1 məğlub etməyi başarmışdır. 10-cu turda artıq "Kasımpaşa"nı son üç sıradan xilas etməyi bacarmışdır. Mövsümü isə 12-ci pillədə tamamlamışdır.

2011-2012-ci illər mövsümünə də "Kasımpaşa"da başlamışdır. Lakin bir öncəki mövsümdə əldə etdiyi nailiyyəti təkrarlaya bilməmişdir. İki qolsuz heç-heçə ilə başladığı mövsümdə ard-arda 8 məğlubiyyət almışdır. Mövsümün ilk dövrəsində yalnızca 1 qələbə qazanan komandadan qış fasiləsində ayrılmışdır. Ayrıldığı zaman liqanın son sırasında olan komanda mövsümün sonunda aşağı liqaya yuvarlanmışdır.

 Sakaryaspor 
Yılmaz Vural 16 fevral 2012-ci ildə Türkiyə 1-ci Liqasında mübarizə aparan doğulduğu şəhərin komandası olan "Sakaryaspor" ilə razılıq əldə edərək baş məşqçi vəzifəsini icra etməyə başladı. Kluba gəldikdə komanda 21 turdan sonra 16-cı pillədə yer alırdı. Gəldikdən 3 gün sonra "Konyaspor" qarşısında ilk oyununa çıxmış və 1-0 hesabı ilə məğlub olmuşdur. Maddi problemlər yaşayan komanda ilə 13 qarşılaşmada iştirak etmiş, lakin,qələbə qazana bilməmişdir. Mövsümün sonuna 4 tur qalmış aşağı liqaya düşməsi rəsmiləşən komandada mövsüm bitənədək qalmışdır.

 Elazığspor 
10 oktyabr 2012-ci ildə "Elazığspor"un baş məşqçisi təyin olunmuş və klubda əldə etdiyi nəticələrlə qısa müddətdə aşağı liqaya düşmə xəttindən uzaqlaşdırmışdır. 19 may 2013-cü ildə isə müqavilə müddəti başa çatdığı üçün komandadan ayrılmışdır.

 Mərsin İdman Yurdu 
"Mərsin İdman Yurdu" Hakan Kutlu ilə yollarını ayırdıqdan sonra məşqçilik postuna Yılmaz Vuralı dəvət etmişdir. 6 mart 2014-cü il saat 14:30-da rəsmi müqaviləni imzalayaraq işə başlamışdır.

 Osmanlıspor 
"Osmanlıspor" Osman Özköylüdən sonra baş məqçilik vəzifəsinə 23 dekabr 2014-cü ildə Yılmaz Vuralı gətirmişdir.

 Karabükspor 
"Karabükspor" Yılmaz Vural ilə 24 fevral 2015-ci ildə mövsümün sonunadək müqavilə imzalamışdır.

 Gənclərbirliyi 
23 dekabr 2015-ci ildə "Gənclərbirliyi" ilə 1 il 6 ay müddətinə müqavilə imzalamış, lakin,komandada yalnız 6 gün qalmışdır. 29 dekabr 2015-ci ildə vəzifəsindən imtina etmişdir.

 Göztəpə 
22 mart 2017-ci ildə "Göztəpə" ilə razılıq əldə edərək baş məqçi kimi fəaliyyətinə başlamışdır.

 Girəsunspor 
8 fevral 2018-ci ildə "Girəsunspor" ilə razılıq əldə etmişdir. Komandada 15 gün qalmışdır. 23 fevral 2018-ci ildə klubdan ayrılmışdır.

 Əskişəhərspor 
6 aprel 2018-ci ildə ikinci dəfə "Əskişəhərspor"un baş məqçisi təyin olunmuşdur. Liqanın sonuna 5 tur qalmış vəzifəsini icra etməyə başlamışdır. Bu 5 tur ərzində 3 qələbə, 1 heç-heçə və 1 məğlubiyyət əldə edərək komandanı liqada saxlamağı bacarmışdır. Mövsümün sonunda isə klubdan ayrılmışdır.

 Adana Dəmirspor 
21 noyabr 2018-ci ildə "Adana Dəmirspor"da baş məşqçilik vəzifəsini icra etməyə başlamışdır. 3 fevral 2019-cu ildə isə komandadan ayrılmışdır. Hal-hazırda heç bir klubu çalışdırmır.
 İstinadlar 

 Xarici keçidlər 
yilmazvural.com, Kişisel site
mackolik.com profili

Kateqoriya:Türkiyə futbolçuları
Kateqoriya:Türkiyənin kişi futbolçuları
Kateqoriya:Bursaspor baş məşqçiləri
Kateqoriya:Türkiyə Super Liqası baş məşqçiləri
Kateqoriya:Dənizlispor baş məşqçiləri
Kateqoriya:Çaykur Rizəspor baş məşqçiləri
Kateqoriya:Elazığspor baş məşqçiləri